Hei! Tässä Sid Roth.
Tervetuloa maailmaani, jossa on luonnollisesti yliluonnollista.
Vieraalleni näytettiin, että teknologiamme ja sähköverkkomme -
tullaan pyyhkäisemään pois.
Ei televisiota, ei kännyköitä, -
ei GPS:ää eikä edes autoja.
Hän näki myös, että te paitsi selviydytte -
myös kukoistatte yliluonnollisesti.
Seuraavana.
Sid Roth on tutkinut jo yli 40 vuotta yliluonnollisuuden outoa maailmaa.
Liity Sidin seuraan Yliluonnollista-ohjelmaan.
Vieraanani on eversti James Durham.
James, olet tehnyt yli 30-vuotisen uran armeijassa.
Uskosi on todella joutunut venymään yliluonnollisten kokemusten takia, -
joita sinulla oli armeijaurasi aikana.
Näit näkyjä. Vierailit useita kertoja taivaassa.
Kerropa, mitä näit sähköverkkomme kaatumisesta.
Se oli kaksiosainen näky.
Ensimmäisessä minut siirrettiin hengessä paikkaan, -
joka näytti vanhalta tehtaalta.
Kaikki oli tehty puusta. Metallia oli hyvin vähän.
Keskellä oli hyvin suuri kone.
En ollut eläessäni nähnyt sellaista.
Ajattelin, että maailmassa ei luultavasti ole enää ketään, -
joka osaa käyttää tuota konetta, -
mutta joskus ihmiset osasivat käyttää sitä.
Koneessa oli pitkät nahkahihnat.
Arvelin, että ne oli yhdistetty vesipyörään, josta kone sai voimansa.
Herra sanoi: "Tulee vielä aika, -
jolloin ihmisten pitää opetella jälleen rakentamaan ja käyttämään koneita -
ilman sähköä ja fossiilisia polttoaineita jonkin aikaa.
Yhtäkkiä siirryin näyssä toiseen paikkaan.
Kävelin ison alueen poikki. Se näytti tuhotulta.
Näin työkaluja, jotka oli hylätty sinne. Monia erilaisia työkaluja.
Näytti kuin alueella olisi riehunut massiivinen tulipalo.
Isoja metallityökaluja oli sulanut yhteen möhkäleeksi.
Kävelin eteenpäin. Näin kasan tietokoneita. Täysin hyödyttömiä.
Ei sähköä eikä internetiä.
Näin maassa kännyköitä.
Herra sanoi: "Tulee päivä, -
jolloin kaikki nämä tutut esineet heitetään pois, koska ei ole sähköä.
Teidän pitää oppia luottamaan minuun ja tekemään asiat eri tavalla."
Olet myös nähnyt näyn, jossa Jeesus sanoi sinulle: -
"Minä tulen pian, mutta omani eivät ole valmiit."
Senkö takia laadit kirjan valmistautumisesta?
Maailma ei tarvitse enää yhtään kirjaa valmistautumisesta.
Ei niin.
Herra sanoi sen näkyjen sarjassa, kahdessa näyssä.
Herra tuli taivaan valkopukuisen armeijan kanssa.
He ratsastivat minua kohti. Olin innoissani siitä.
Kohdallani Jeesus pysähtyi, katsoi minua silmiin ja sanoi: -
"Katso, minä tulen hyvin pian, -
mutta omani eivät ole valmiita." Hänen äänessään oli surumielisyyttä.
Parin päivän päästä olin taivaassa taas.
Se oli samanlainen kokemus.
Jeesus ratsasti luokseni, mutta nyt Hän sanoi jotain erilaista.
Hän sanoi: "Minä tulen hyvin nopeasti, mutta omani eivät ole valmiita."
Koin hengessäni vahvan kehotuksen, että Herra sanoo minulle: -
"Teidän täytyy alkaa valmistautua ja opettaa muitakin valmistautumaan.
Älkää tehkö, niin kuin ihmiset yleensä tekevät, kun he ajattelevat tätä."
Et puhu nyt ruoka- ja vesivarastojen täyttämisestä. Mistä puhut?
Meidän täytyy saada henkistä lujuutta, -
niin että pysymme pystyssä missä tahansa olosuhteissa.
Kuten Paavali sanoi: kaikki suoritettuanne pysykää pystyssä.
Kun valmistaudumme, meistä tulee sellaisia sitkeitä Jeesuksen seuraajia.
Näyn toinen osa käsitteli hengellistä lujuutta, -
sillä asiat tapahtuvat Hengessä niin nopeasti, -
että ellemme pysy Herran perässä, jäämme jälkeen.
Meidän pitää rakentaa sellaista lujuutta, että pysymme pystyssä, -
pidämme hengen vahvana, turvaamme uskoon -
ja luotamme, että Herra on kanssamme ja pitää meistä huolta.
Mitä sanoisit sellaiselle, joka sanoo: -
"Tuo kaikki on totta, mutta meillä on vielä 50 tai 100 vuotta.
En ala pelleillä nyt."
Jotkut tosiaan sanovat niin.
Pelkään, etteivät he osaa erotella asioita hengessä.
He tarvitsevat erottelukyvyn lahjaa.
Se, mitä Jeesus opetti lopunajoista, voi mielestäni tapahtua jo nyt.
Se voi tapahtua tänään tai huomenna.
Siihen voi mennä sata vuotta. Jos menee, halleluja. Ei siinä mitään.
Mutta se voi tapahtua tänään.
Jos ja kun todella uskon ja ymmärrän niin, -
minun täytyy olla joka päivä ja hetki valmis kohtaamaan Hänet, -
kun Hän palaa.
On aivan välttämätöntä valmistautua.
Monet ovat kyllästyneet kuulemaan siitä.
He ovat kuulleet samat asiat yhä uudelleen, ja mitään ei ole tapahtunut.
Jeesus käski sanoa ihmisille: "Älkää antako periksi. Älkää väsykö.
Älkää luovuttako. Pitäkää kiinni minun opetuksistani -
ja ajatuksesta, että se voi tapahtua hetkenä minä hyvänsä."
Jeesus sanoo, ettei kukaan tiedä päivää tai hetkeä.
Jeesus sanoi sinulle: "Käske ihmisten valmistautua!"
James sanoo, että demonit tukkivat taivaan ovia -
estääkseen sinua saamasta rukousvastauksia.
Katkon jälkeen James kertoo, -
miten voit avata taivaan kaikille rukouksillesi. Kaikille.
Yliluonnollista-ohjelma jatkuu hetken kuluttua.
Jumalan yliluonnollisuus ei tunne rajoja.
Nyt voit saada ihmeesi milloin ja missä tahansa.
Yliluonnollista-ohjelmaverkosto ISN -
tarjoaa ohjelmavirtaa 24/7 mobiililaitteelle tai älytelevisioon.
Voin katsoa milloin haluan.
Treenaan paljon ulkona. ISN kulkee mukanani.
Lataa ilmainen ISN-sovellus.
Yliluonnollista-ohjelma jatkuu.
James, näit hiljattain avoimen taivaan näyn.
Niin näin. Se muistutti joitain aiempia näkyjäni.
Kun puhun avoimesta taivaasta, en näe suorakulmaisia ovia tai ikkunoita.
Näen pyöreitä aukkoja. Ne menevät kuin pilvien läpi, ja taivas avautuu.
Tässä näyssä minä ikään kuin liitelin avaruudessa.
Näin useita...
Kutsun niitä portaaleiksi enkä oviksi. Useita portaaleja oli auki taivaaseen.
Halusin mennä portaalista viettämään aikaa Jeesuksen kanssa.
Se on minusta parhaita vapaa-ajan viettotapoja.
Kun katselin portaaleja, tummat pilvet alkoivat peittää melkein niitä kaikkia.
Pilvet siirtyivät, mutta heti tuli toinen pilvi ja peitti portaalin.
Eli jos tietäisi, missä ne ovat, voisi saada vastaukset rukouksiin.
Voisi tehdä kaiken, mitä Raamatun mukaan tulee tehdä.
Mutta täytyy tietää, missä ne ovat. Mitä näit?
Näin sen pilviverhon. Pyysin Herraa murtamaan vihollisen voiman, -
jolla se peittää portaaleja.
Silloin minulle valkeni, että ne olivat rukousportaaleja.
Heti pyydettyäni Herraa ja nuhdeltuani pilviä Hänen kanssaan -
tummat pilvet hälvenivät. Portaalit olivat yhtäkkiä avoinna.
Ne eivät ole mitään pieniä. Ne ovat valtavia.
Saman tien ihmisten rukoukset pääsivät läpi.
Herra sanoi näyttävänsä sen niin, mutta rukouksia ei ikinä pysäytetty.
Se on harha, jolla vihollinen yrittää kylvää epäilystä ja pelkoa: -
"Taivas on kiinni. Rukouksiani ei kuulla."
Kuulen sitä koko ajan: "Herra ei kuule rukouksiani." Kyllä Hän kuulee.
Jos näkee tumman pilven, se pilvi on meissä sisäisesti.
Meidän pitää nuhdella sitä ja käskeä sitä lähtemään, -
jotta voimme nähdä ja tietää, että rukouksemme menevät läpi Herralle.
Olet laatinut kirjan hengellisestä valmistautumisesta.
Jos minä olisin Jumala, olisin valinnut everstin -
laatimaan ohjekirjan selviytymisestä lopunaikoina.
Kerropa pari neuvoa.
Sattumoisin pidän todella neuvostasi päästä irti liikakuormasta.
Sekin alkoi näyllä. Yllätys, eikö?
Näyssä kävelin kaunista tietä ylös vuorelle.
Tie kiemurteli vuoren rinnettä. Lähestyin koko ajan huippua.
Se oli jouhevaa ja helppoa, mikä on hieman epätavallista, mutta niin koin.
Yhtäkkiä eteen tuli aita. Se tukki koko tien.
Aidassa oli kyltti, jossa luki: -
"Jos haluat edetä, jätä kaikki tarpeeton kuorma tähän.
Näin muiden jättämiä laukkuja. Minäkin pudotin kaikki omani.
Aita avautui, ja lähdin kapuamaan.
Pyysin rukouksessa viisautta, mitä laukut tarkoittivat. Mistä pitää luopua?
Herra näytti, että meidän täytyy luopua hengellisestä painolastista.
Fyysinen taakka on kyllin hankala. Siihen päälle hengellinen kuorma.
Herra käski vapautua käsittelemättömästä synnistä.
Riittää, että tekee parannuksen -
ja pyytää Jeesusta antamaan anteeksi ja tulemaan sydämeen.
Hän käski heittää pois ihmisten opit ja palaamaan Hänen opetukseensa.
Luovu kaikesta sellaisesta opetuksesta, mitä Raamattu ei tue.
Hän käski luopua väärästä syyllisyydestä -
eli sellaisesta, mihin emme voineet vaikuttaa.
Et ole syypää johonkin, mitä et voinut tehdä tai mihin et voinut vaikuttaa.
Monet kantavat sitä. Näemme sitä nyt USA:ssa.
Meidän käsketään tuntea syyllisyyttä asioista, -
joihin emme voineet vaikuttaa. Emme edes eläneet vielä.
Mutta sen lisäksi -
vaikka tiedämme saaneemme anteeksi Raamatun mukaisesti, -
niin kauan kuin paholainen tietää, että tunnemme häpeää ja syyllisyyttä, -
se kiusaa meitä.
Niistä pitää luopua.
Miten? - Siihen on erityinen keino, mutta emme tahdo käsittää sitä.
Herra sanoo, että kun Hän antaa syntimme anteeksi, Hän unohtaa ne.
Hän ei enää muistele niitä.
Sinut, minut ja kaikki katsojat on luotu Jumalan kuvaksi.
Meillä on se sama kyky unohtaa.
Ongelma on se, että meidät on opetettu kaivelemaan asioita.
Meidän täytyy opetella unohtamaan nämä asiat, -
niin kuin Isämme, niin kuin Jeesus unohtaa.
Meillä on se kyky, jos harjoitamme ja käytämme sitä.
Valmistautuminen on myös Jumalan antamien lahjojen aktivoimista, -
että pystymme unohtamaan meitä jarruttavat asiat.
Kun se tapahtuu, sisällämme ei ole muuta kuin Jeesus.
Eikö olisikin ihanaa?
James vietiin taivaaseen. Hän näki siellä meille avoimia huoneita.
Siellä oli taivaallinen parantumishuone ja kirkkaushuone.
Hänen näkemänsä lahjat ovat saatavilla nyt.
Seuraavaksi.
Jumalan yliluonnollisuus ei tunne rajoja.
Nyt voit saada ihmeesi milloin ja missä tahansa.
ISN-verkosto on saatavana mobiililaitteelle ja älytelevisioon.
Raamatun sanoma ei ole muuttunut.
Mutta nyt on 2000-luku.
Tapa kuulla Jumalan ihmeellisestä johdatuksesta on muuttunut.
ISN tarjoaa uusia tapoja katsella ohjelmia.
Sinulla on vapaus valita, mitä, milloin ja missä haluat katsoa.
ISN tarjoaa ohjelmavirtaa 24/7 mobiililaitteelle tai älytelevisioon.
Voit katsoa kymmeniä ohjelmia ohjelmakirjastostamme.
Valmistaudu läpimurtoon milloin ja missä tahansa.
Lataa ilmainen ISN-sovellus.
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämällä on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos valitset lähteä polulle, elämäsi tarkoitus avautuu.
Kutsu on jo esitetty. Otatko selville, mitä elämällä on tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Sinä todella herätät minussa kateutta.
Kerropa huoneista, joita olet nähnyt.
Olet nähnyt monia huoneita. Kerropa parantumishuoneesta.
Minut siirrettiin hengessä. Ihmiset eivät aina ymmärrä, mitä se tarkoittaa.
Se on Herran tapa tehdä asiasta meille todellisempi.
Käsitän niin, että henkeni, sieluni ja ruumiini -
vietiin avoimesta ovesta taivaaseen. Olin siellä suuren väkijoukon kanssa.
En tiedä, kuinka paljon ihmisiä oli, koska sivuilla oli pimeää.
Mutta siellä seisoi satoja ihmisiä.
Näin edessäpäin huoneen.
Ovi ei ollut suorakaiteen muotoinen. Se oli kuin pitkä holvikaari.
Siitä mahtui 20 tai 30 ihmistä kerralla rinnakkain. Se oli valtava.
Kun Jumala avaa jotain, Hän avaa kunnolla.
Koin, että minut kutsuttiin huoneeseen.
Odotin, menisikö joku sisään. Kukaan ei mennyt. En ymmärtänyt sitä.
Puskin väkijoukon läpi ja menin huoneeseen.
Katsoin taakseni, tuliko muita. Ei ketään.
Muut seisoivat yhä. Eivät ilmeisesti tienneet, mitä tehdä.
Koin, että Herra kutsui minua huoneeseen.
Huone oli täynnä kullanruskeaa hehkua.
Se oli lämmintä ja voimakasta.
Tiesin, että se oli Herran kirkkautta, joka loisti siinä huoneessa.
Kun astuin huoneeseen, kuulin Pyhän Hengen sanovan: -
"Tämä on parantumishuone."
Minulle selitettiin, että olin siellä, jotta itse parantuisin, -
jotta muut parantuisivat -
ja jotta parantamisen lahjan voitelu alkaisi virrata.
Seisoessani siellä aloin saada tiedonsanoja parantumisesta.
Eikä vain fyysisistä vaivoista, -
vaan myös hengen ja sielun haavoista.
Yhtäkkiä koin, että joku on saanut pahan haavan. Hänet on petetty.
Joku teki jotain, joka haavoitti hänen henkeään niin, -
että se on estänyt häntä pääsemästä eteenpäin hengessä.
En tiennyt, kuka kuunteli, mutta sanoin sen ääneen.
Lausuin sen uskossa, että joku kuulee. "Herra parantaa haavasi nyt."
Uskon, että tuo parantava voima virtaa tässäkin hetkessä.
Uskon, että kun me nyt keskustelemme, joku kuulee tämän.
Hän on saanut sellaisen haavan. Hänet on petetty, jätetty, hylätty.
Jumala haluaa parantaa haavan ja vapauttaa sinut siitä tuskasta.
Vapauttaa kulkemaan kanssaan voimassa näinä viimeisinä päivinä.
Sitten aloin saada tiedonsanoja hengellisestä paranemisesta.
Sain tiedonsanat niskakivusta.
Se oli hyvin epämukavaa ja kivuliasta. Mikään lääke ei tepsinyt siihen.
Herra sanoo: "Minä parannan sen kivun nyt."
Uskon, että joku katsoja paranee niskakivusta juuri nyt, -
koska koen yhä sen voitelun. Koen sen virtaavan nyt.
Sitten koin, että jollain on kova nilkkakipu.
Hänen oli vaikea liikkua.
Koin, että hän oli parantumaisillaan liikuntarajoitteesta ja kivusta.
Julistan tiedonsanat, että Jumala ottaa pois kipusi ja rajoitteesi.
Nilkkasi eivät enää estä sinua -
seuraamasta tarkoitustasi valtakunnassa.
Kuulin ja kuulen taaskin, että jollakulla on vaivaa oikeassa polvessa.
Se on tosi kipeä ja hankala. Herra parantaa sen nyt.
Yhtäkkiä näin suuren öljykannun.
Se oli parantavaa öljyä.
Jaakobin loppuluvussa puhutaan rukouksesta ja öljyllä voitelemisesta.
Katselin, kuinka Herra kaatoi tätä öljyä ihmisten ylle kaukaisissa paikoissa.
Uskon, ettei se ollut vain minulle, vaan sinulle ja myös jokaiselle, -
joka antautuu Herran johdettavaksi ja vietäväksi parantumishuoneeseen -
ottamaan vastaan voitelun ja paranemisen.
Ja ottamaan vastaan öljyn paranemista ja voitelua varten, -
jotta voit tavoittaa ja palvella muitakin tällä alueella.
Nautin siellä olosta. Olisin halunnut jäädä pidempään.
Mutta huomioni käännettiin oveen toisella puolella huonetta.
Sekin oli holvattu. Huoneessa hehkui sininen kirkkaus.
Siirryin sinne, kun koin, että Herra johti minua.
Siinä huoneessa saatiin pari asiaa.
Yksi oli ilmestystieto tulevasta.
Toinen oli se, -
että Herra antoi jonkinlaista valmistautumista.
Hän vuodattaa yllemme öljyä, joka auttaa meitä valmistautumaan siihen, -
mitä tulevaisuus tuo, vaikeisiin aikoihin.
Se on suojelevaa öljyä, niin että meidän ei tarvitse murehtia, -
mitä maailmasta tulee, sillä Herra suojelee meitä.
Uskon, että iso osa kirjastasi tuli ilmestyksenä kirkkauden huoneessa.
Uskon myös, että jos katsot kameraan ja rukoilet juuri nyt, -
kirkkaus alkaa virrata ihmisten ylle.
Aamen.
Huh.
Anteeksi. Se iski minuun.
Suotta. Käske sen iskeä minuunkin.
Herra, anna läsnäolosi voiman ja tämän raskaan, painavan läsnäolon -
virrata kaikkien katsojien luo kaikkialla.
Henki ei tunne aika- ja tilarajoituksia.
Herra, anna heille sama kirkkauden voitelu, -
sama läsnäolosi voima, -
niin että he kokevat samaa, mitä minä olen kokenut, ja enemmänkin.
Herra käyttää sinua tärkeänä osana armeijassaan viimeisinä päivinä.
Herra täyttää sinut sillä kirkkaudella.
Virratkoon se nyt. Lahjaksi olette saaneet, lahjana antakaa, sanoo Hän.
Sain lahjaksi. Nyt annan lahjaksi sinulle.
Jeshua haMashiachin nimessä aamen ja aamen.
Niin monet teistä -
eivät ole koskaan tunteneet Jumalaa kokemuksellisesti -
Israelin Messiaan, Jeshuan, Jeesuksen kautta.
Pyydä Häneltä anteeksi syntejäsi.
Usko, että Hänen verensä pesee syntisi pois.
Pyydä Häntä tulemaan sinuun ja olemaan Vapahtajasi ja Herrasi.
Simppeliä.
Nuori juutalaismies oli narkomaani. Hän veti heroiinia, LSD:tä ja piriä.
Elämä oli bilettämistä. Kaikki muu jäi.
Häntä kutsuttiin Narkkinalleksi. Hän oli ylpeä ja moraaliton.
Sitten ilmestys muutti hänen elämänsä.
Hän jätti huumeet, väitteli tohtoriksi ja kirjoitti yli 30 kirjaa.
Haluatko tietää, mikä ilmestys oli? Mietitkö, onko elämässä muuta?
Lue miehen koko todistus:
Jumalan yliluonnollisuus ei tunne rajoja.
Nyt saat ohjausta siinä toimimisessa.
Voit saada läpimurtosi milloin ja missä tahansa.
Kohtasitpa perheongelmia, talous- huolia, sairautta tai masennusta, -
verkosto auttaa.
Milloin ja missä tahansa.
Valmistaudu saamaan läpimurto. Lataa ilmainen ISN-sovellus.
Ensi viikolla: -
Hei! Olen John Benefiel.
Monet pitävät Amerikkaa menetettynä tapauksena. Onko se totta?
Uskon, että Amerikalla on toivoa.
Jumala on antanut minulle profeetallisia strategioita, -
joilla voit muuttaa kotisi, yhteisösi ja kansakuntasi.
Karista masennus ja pelko -
ja liity seuraani Sid Rothin Yliluonnollista-ohjelmaan.
Suomennos: Marianne Tenetz